《又和师川同集章江寺二首 其二》
宋代·洪刍

兴发寻荒径，途穷见宝坊。随宜聊复饱，触处得追凉。

取友真濠上，怀人向渭阳。不嫌茶七碗，殊胜酒千觞。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。